**Plagiat**

*Val*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cin’ mi-a văzut poemele-n vreo carte,

A înţeles că sunt om serios,

Dar cin’ le-a şi citit, de curajos,

A constatat, din versu-mi fabulous,

Că sunt, şi pe deasupra, încă, foarte,

Şi nu-mi permit, io care-s consacrat,

Recunoscut la birt, în cartier,

De-o lume rafinată şi cu fler,

Să calc pe al meu nobil caracter

Venind să le recit un plagiat…

S-o fi-ntâmplat, nu zic, s-or fi lovit,

Vreo frază, vreun catren, două sau trei,

Căci, muza când mă prinde în condei

Şi-ajung s-o iau, la rime, pe ulei,

Nici gând să copiez vr’un ramolit!…

Aşa că, observaţi, io-s plagiat!

‘nainte chiar să scriu poemu-acel…

De-un clasic! Ce Ruşine! Ce mişel!...

Şi mă gândesc să pun mâna pe el,

De nu ar fi de-un secol decedat!

Valeriu Cercel